Илиамна (езеро)

Илиамнско Езеро или езеро Илиамна е езеро во југозападна Алјаска, на северниот крај на полуостровот Алјаска, помеѓу заливот Квичак и заливот Кук, околу 160 километри западно од Селдовија, Алјаска. Го дели името со реката Илиамна, која се влева во нејзе, и блиската заедница Илиамна, Алјаска.

Тоа е најголемото езеро во Алјаска, 7-мо најголемо езеро во Соединетите Американски Држави и дваесет и четврто во Северна Америка. Покрива околу 2,600 километри квадатни, езерото Илиамна е 124 километри долг и до 35 километри широк, со максимална длабочина од 301 метар. Низ реката Квичак, нејзините води се влеваат во Бристолскиот Залив.
мини|Езерото Илиамна, Алјаска
мини|Езерото Илиамна, Алјаска

 Историја 
мини|Локацијата на Илиамна во Алјаска

 Име 
Езерото е означено како (Големо Илјамно Езеро) на Карта 1455 на Рускиот хидрографски оддел, објавена во 1852 година. На поранешна руска карта, од 1802 година, езерото било наречено „Озеро Шелехово“ по рускиот истражувач Григориј Шелехов. Според Г.Ц. Мартин од Геолошкиот завод на Соединетите Американски Држави, се вели дека Илиамна е „името на митска голема црна рипка за која се претпоставува дека живее во ова езеро, која прави дупки во бидарките на лошите домородци“. 
мини|Мажи позираат покрај езерото со своите ирваси, 1917 година
Името Илиамна потекнува од внатрешното атабасканско име Нила Вена, што значи „островско езеро“.

 Економија 

 Превоз на патот Вилијамспорт-Пајл Беј 
Првично изграден од Комисијата за патишта на Алјаска во средината на 1930-тите, патот Вилијамспорт-Пајл Беј е пат од класата на комунални патишта одржуван од Министерството за транспорт и јавни објекти на Алјаска. Го поврзува Пајл Беј на североисточната страна од езерото со Вилијамспорт, мала населба во заливот Илиамна на заливот Кук (околу 160 километри) југозападно од Хомер), патот е 24.9 километри долг и една лента широк со четири моста. Патот Вилијамспорт-Пајл Беј се одржува како чакалест комунален пат за влечење чамци и товар и не е наменет за општа намена. Патот овозможува чамци доволно мали за да се транспортираат преку мостовите на патот можност за превоз од Кук Инлет до Бристолскиот Залив, заштедувајќи патување на отворен океан што вклучува патување околу полуостровот Алјаска. Поради оваа и други причини, се смета дека патот значително ги намалува трошоците за гориво за регионите на езерото Илиамна и Бристолскиот Залив.

 Населени места 
Селата Илиамна, Њухален, Коханок, Педро Беј, Поуп-Ваној Лендинг и Игугиг се наоѓаат на бреговите на езерото Илиамна.

 Флора и фауна 
Езерото Илиамна е познато по спортскиот риболов. Трите главни цели на рибарите во езерото се пастрмка, лосос и сива пастрмка. Од август до септември е главниот период за фаќање дебела калифорниска пастрмка, од која некои надминуваат 71 цм. Политиката на реката Квичак (дренажата на езерото Илиамна) предвидува фаќање и пуштање на пастрмка (и сите други домашни риби), но не и на лосос. Лососот сокај (црвен) и чинук (кралски) постојано се присутни во езерото и е отворен за лов според регулативите на Одделот за рибарство и дивеч на Алјаска. Езерото Илиамна, исто така, има една од ретките популации на слатководни фоки во светот. Тоа служи како расадник за најголемата лососна група црвен лосос во светот. Црвениот лосос поминува половина од својот 5-годишен животен век во слатка вода, што е подолго отколку кај било која друга врста на лосос.

 Легенда за чудовиште 
Локалните жители имаат повеќе приказни за наводното чудовиште од езерото Илиамна, непознато водно суштество. Постојат шпекулации дека пријавените видувања може да бидат од недокументирана популација на бела есетра. Доколку е вистина, ова би била најсеверната популација за која се знае дека постои, само неколку стотици милји од Арктичкиот круг. Џереми Вејд, водител на емисијата „Речни чудовишта“ на „Анимал Планет“, е меѓу оние кои шпекулираат дека овие видувања на наводно „чудовиште“ се од бела есетра. Други веруваат дека станува збор за пацифичка ајкула. Застапниците на оваа теорија посочуваат на видео на YouTube од 2012 година кое прикажува помала пацифичка ајкула во лагуната Кинг Коув, Кинг Коув, Алјаска. Имало неколку нови наводни видувања во 2017 година. „Анкориџ Дејли Њуз“ еднаш понудил награда од 100.000 долари за конкретен доказ за нејзиното постоење.

 Поврзано 

 Список на езера во Алјаска

 Наводи 

 Надворешни врски 



 Браната на езерото Илиамна во Мајнкрафт
Категорија:Координати на Википодатоците
Категорија:Езера во Алјаска